b'\n_START_ARTICLE_\nArturo Givovich\n_START_PARAGRAPH_\nArturo Givovich (Gjivovich) (1855.-1905.) je \xc4\x8dilski trgovac, pisac, \xc4\x8dasnik u \xc4\x8dileanskoj vojsci i sudionik pacifi\xc4\x8dkog rata (1879.-1883.) hrvatskog podrijetla. Napisao je roman, pri\xc4\x8de i drame koje su uprizorene. Pojavio se u drugoj polovici 19. stolje\xc4\x87a.  Planirao je objaviti kanconijer s nikaragvanskim knji\xc5\xbeevnikom Rubenom Dariom. Givovich je jedan od prvih \xc4\x8dilskih pisaca hrvatskog podrijetla._NEWLINE_Pi\xc5\xa1e u stilu kostumbrizma. Bio je dijelom nara\xc5\xa1taj\xc3\xa2 \xc4\x8dilskih kostumbrista koji su pro\xc5\xa1irili raspon tema o kojima se pisalo te se pribli\xc5\xbeili kolokvijalnom kastiljskom: Pedro Ruiz Aldea, Rom\xc3\xa1n Vial, Daniel Barros Grez i dr._NEWLINE_Postojale su teze o srodstvu ranarnika s Drakeova broda i Artura Givovicha.\n_START_SECTION_\nNagrade i priznanja\n_START_PARAGRAPH_\n1887. je godine njegova pri\xc4\x8da Valdivijanski paprika\xc5\xa1 (El Valdiviano; v. \xc4\x8dilsku provinciju Valdiviju) iza\xc5\xa1la u zbirci Escenas y tipos dobila nagradu Varela. Poslije se je pojavila u brojnim antologijama \xc4\x8dileanske proze.'